2026-06-23
PERKANČIOSIOS ORGANIZACIJOS ATSAKYMAS Į TIEKĖJO PAKLAUSIMĄ IR PIRKIMO SĄLYGŲ TIKSLINIMAS 

Lietuvos kariuomenės Pėstininkų brigada „Geležinis vilkas“ (toliau – perkančioji organizacija) 2026 m. birželio 18 d. Centrinėje viešųjų pirkimų informacinėje sistemoje (toliau – CVP IS) (pirkimo Nr. 8401733) paskelbė Specialiosios paskirties mobilių konteinerių pirkimo atvirą konkursą (toliau – pirkimas), kuris vykdomas CVP IS priemonėmis, pasiekiamomis adresu https://viesiejipirkimai.lt/. 
Pirkimas į dalis neskaidomas.

Perkančioji organizacija teikia atsakymą į CVP IS priemonėmis gautą Tiekėjo paklausimą:

Tiekėjo paklausimas (tekstas neredaguotas):
„Galbūt galima išskaidyti pirkimą į atskiras dalis. Vienam tiekėjui sudėtinga pasiūlyti visų tipų konteinerius, nes jų gamybos specifika visiškai skirtinga. Ši sąlyga riboja ir susiaurina tiekėjų sąrašą, kurie galėtų pasiūlyti geriausias kainas tiesiogiai.”.

Perkančiosios organizacijos atsakymas į Tiekėjo paklausimą.
Lietuvos Respublikos viešųjų pirkimų įstatymo 28 straipsnio 2 dalyje yra nurodyta, kad perkančioji organizacija, nusprendusi tarptautinio pirkimo objekto neskaidyti į dalis, sprendimo pagrindimą nurodo pirkimo dokumentuose.
Pažymėtina, kad pirkimo objekto neskaidymo į dalis pagrindimas nurodytas specialiųjų pirkimo sąlygų 2.2 punkte.

Perkančioji organizacija pastebėjo, kad specialiosiose pirkimo sąlygose yra techninė klaida. Specialiųjų pirkimo sąlygų 1.5 ir 1.6 punktuose du kartus nurodyta informacija apie žaliąjį pirkimą. Specialiųjų pirkimo sąlygų 1.5 punkte nurodyta, kad aplinkos apaugos kriterijai nustatyti specialiųjų pirkimo sąlygų 2 priede „Techninė specifikacija“. Tačiau Techninė specifikacija pateikta specialiųjų pirkimo sąlygų 1 priede.
[bookmark: _GoBack]Vadovaujantis bendrųjų pirkimo sąlygų 5.4 punktu, perkančioji organizacija naikina specialiųjų pirkimo sąlygų 1.5 punktą. Specialiųjų pirkimo sąlygų 1.6, 1.7, 1.8, 1.9, 1.10, 1.11 punktai laikomi 1.5, 1.6, 1.7, 1.8, 1.9, 1.10 punktais.

2026-06-23 aktuali Specialiųjų pirkimo sąlygų redakcija (Versija 2) pridedama.

Viešojo pirkimo komisija

